# Johnny Logan

Seán Patrick Michael Sherrard (nascut el 13 de maig de 1954, Frankston, Austràlia), més conegut pel seu nom artístic Johnny Logan, és un cantant i compositor irlandès. Se'l coneix com el primer i únic intèrpret masculí que ha guanyat el Festival de la Cançó d'Eurovisió dues vegades, el 1980 i 1987. També va compondre la cançó guanyadora el 1992.
Logan va guanyar per primera vegada el Festival de la Cançó d'Eurovisió el 1980, amb la cançó "What's Another Year". El 1984, Logan va compondre la cançó "Terminal 3" que va quedar segona a Eurovisió, interpretada per Linda Martin. Va guanyar el concurs per segona vegada el 1987 amb "Hold Me Now", que també va escriure ell mateix. La seva tercera victòria va arribar el 1992, com a compositor de l'obra guanyadora de Linda Martin "Why Me?".

## Primers anys de vida

El pare de Logan, Charles Alphonsus Sherrard, era un tenor irlandès nascut a Derry conegut amb el nom artístic de Patrick O'Hagan, i estava de gira per Austràlia en el moment del naixement de Logan. La família es va traslladar a Irlanda quan Logan tenia tres anys. Va aprendre la guitarra i va començar a compondre les seves pròpies cançons als tretze anys. En sortir de l'escola va ser aprenent d'electricista, mentre actuava a pubs i cabarets. El seu primer reclam a la fama va ser protagonitzar "Adam" al musical irlandès Adam and Eve de 1977 i Joseph a Joseph and the Amazing Technicolor Dreamcoat.

## Carrera
### 1978–1986: primera victòria d'Eurovisió

Logan va adoptar el nom artístic Johnny Logan després del personatge principal de la pel·lícula Johnny Guitar i va llançar el seu primer senzill el 1978. Va intentar participar per primera vegada al Festival de la Cançó d'Eurovisió el 1979, quan va quedar tercer a la final nacional irlandesa amb la cançó "Angie".
El 1980, Logan va tornar a entrar a la selecció nacional irlandesa per al Festival d'Eurovisió amb la cançó "What's Another Year", guanyant la final irlandesa. En representació d'Irlanda als Països Baixos, Logan va guanyar el Festival de la Cançó d'Eurovisió el 19 d'abril. La cançó es va convertir en un èxit a tot Europa i va arribar al número u al Regne Unit.
Després del festival va fer diversos intents de triomfar al Regne Unit però no va tenir fortuna després del llançaments de singles i algun àlbum d'estudi.

### 1987–1991: segona victòria d'Eurovisió

El 1987, Logan va fer un altre intent d'Eurovisió i amb la seva cançó d'autor, "Hold Me Now", va representar Irlanda al Festival de la Cançó d'Eurovisió a Bèlgica. La cançó va guanyar el concurs i Logan es va convertir en la primera persona a guanyar el concurs dues vegades. "Hold Me Now" es va convertir en un gran èxit europeu i va arribar al número dos al Regne Unit. Logan va llançar versions de cançons i un àlbum amb èxit a les llistes irlandeses i, a partir d'aleshores, va concentrar la seva carrera a Irlanda i Europa.

### 1992–2000: tercera victòria d'Eurovisió

Després d'haver compost la cançó del Festival de la Cançó d'Eurovisió irlandès de 1984 per a Linda Martin, " Terminal 3" (que va acabar en segona posició), Logan va repetir la col·laboració el 1992 quan va donar a Martin una altra de les seves cançons, "Why Me". La cançó es va convertir en l'opció irlandesa a la final a Suècia. La cançó va guanyar el certamen i va consolidar a Logan com l'artista més reeixit de la història d'Eurovisió amb tres victòries.
L'autor i historiador John Kennedy O'Connor assenyala al seu llibre The Eurovision Song Contest - The Official History que Logan és l'únic cantant principal que ha cantat dues temes guanyadorss i un dels cinc autors/compositors (tots homes) que han escrit/compost dues cançons guanyadores.
El 16 d'abril de 1997 Logan va deixar les seves empremtes de mans en formigó al Passeig de la Fama de Rotterdam; és el passeig de les estrelles més gran d'Europa.

### 2000-present

Logan continua interpretant i escrivint cançons. Ha continuat el seu amor per participar en el teatre musical, després d'haver fet una gira per Noruega amb Which Witch, una òpera-musical originària d'aquest país.
L'octubre de 2005, "Hold Me Now" va ser votada com la tercera cançó més popular de la història d'Eurovisió en el concert del 50è aniversari a Copenhaguen, Dinamarca. "What's Another Year" també va ser nominada entre les 14 finalistes.
Logan ha continuat tenint èxit, especialment als països escandinaus. El seu àlbum de 2007, The Irish Connection, va ser platí a Dinamarca, dues vegades platí a Noruega i or a Suècia.
Del 2009 al 2011, va actuar a l'òpera rock celta Excalibur.
Logan ha aparegut en múñtiples programas de televisió com <i id="mwng">The Hit</i>, Never Mind the Buzzcocks, X Factor, The Masked Singer. També en molts especials d'Eurovisió com per exemple quan va interpretar "What's Another Year" durant el programa Eurovisió: Europe Shine a Light, celebrat el 16 de maig de 2020 com a reemplaçament del Festival de la Cançó d'Eurovisió 2020 cancel·lat. Va interpretar la cançó amb els presentadors del programa Chantal Janzen, Edsilia Rombley i Jan Smit, al costat d'un cor de seguidors d'Eurovisió.

## Vida personal

Logan viu a Ashbourne, comtat de Meath, Irlanda amb la seva dona, Ailis i els seus tres fills, Adam, Fionn i Jack. També té una filla, Robyn (nascuda el 1988) amb la ballarina i actriu turca Burçin Orhon. Poques vegades fa entrevistes als mitjans de comunicació, afirmant que sovint l'han citat malament.

## Referències

* ↑ Thompson, Dave. «Johnny Logan». allmusic. Arxivat de l'original el 2 octubre 2020. [Consulta: 16 maig 2020].
* ↑ "Johnny Logan Interview". The Baltics Today.
* 1 2 "Eurovision Song Contest 1992". Eurovision Song Contest – Belgrade 2008.
* ↑ «Eurovision Song Contest 1984». Eurovision Song Contest. Arxivat de l'original el 5 juny 2011. [Consulta: 3 maig 2014].
* ↑ Barrett, Peter. «Australia-born singer-songwriter Johnny Logan won Eurovision Song Contest in 1980, 1987 and 1992» (en anglès). The Sydney Morning Herald, 21-05-2015. Arxivat de l'original el 6 febrer 2020. [Consulta: 20 gener 2020].
* ↑ «O'Hagan, Patrick, 1924-1993». National Library of New Zealand. [Consulta: 16 maig 2020].
* ↑ «Johnny Logan profile». Irish-showbands.com. Arxivat de l'original el 5 abril 2018. [Consulta: 2 febrer 2012].
* 1 2 «Biography». Johnny Logan. Arxivat de l'original el 14 maig 2019. [Consulta: 18 maig 2018].
* ↑ «Johnny Logan». Irish-showbands.com. Arxivat de l'original el 25 febrer 2012. [Consulta: 2 febrer 2012].
* ↑ «IRISH NATIONAL FINAL 1979». Web.archive.org, 26-10-2009. Arxivat de l'original el 26 octubre 2009. [Consulta: 2 febrer 2012].
* ↑ «IRISH NATIONAL FINAL 1980». Web.archive.org, 26-10-2009. Arxivat de l'original el 26 octubre 2009. [Consulta: 2 febrer 2012].
* ↑ "Eurovision Song Contest 1980". Eurovision Song Contest – Belgrade 2008.
* ↑ «Johnny Logan – What's Another Year?». Official Charts Company, 21-06-1980. Arxivat de l'original el 4 abril 2015. [Consulta: 2 febrer 2012].
* ↑ "Eurovision Song Contest 1987". Eurovision Song Contest: Belgrade 2008.
* ↑ «Johnny Logan – Hold Me Now». Official Charts Company, 23-05-1987. Arxivat de l'original el 20 març 2015. [Consulta: 2 febrer 2012].
* ↑ Jaclyn Ward. «The Irish Charts – All there is to know». Irishcharts.ie. Arxivat de l'original el 2 juny 2009. [Consulta: 2 febrer 2012].
* ↑ O'Connor, John Kennedy. The Eurovision Song Contest – The Official History. Carlton Books, UK. 2007 ISBN 978-1-84442-994-3
* ↑ «Irishman in America.». EasyTell. Arxivat de l'original el 23 maig 2018. [Consulta: 22 maig 2018].
* ↑ "Never Mind the Buzzcocks" Episode #10.10 (2002) «Còpia arxivada». Arxivat de l'original el 8 de febrer 2017. [Consulta: 17 gener 2023]. and is noted for being one of the more volatile guests over the years.
* ↑ «Johnny Logan va face show in semifinala X Factor din 16 decembrie» (en romanès). Antena 1, 12-12-2012. Arxivat de l'original el 15 desembre 2012. [Consulta: 16 desembre 2012].
* ↑ Carter, William. «What Do You Bray When Horns are Not Enough? Johnny Logan Revealed on 'The Masked Singer Belgium'» (en anglès). ESCUnited, 05-02-2022. [Consulta: 5 febrer 2022].
* ↑ «'I gave up years ago trying to get records released in Ireland' - Johnny Logan». Irish Independent, 08-03-2015. Arxivat de l'original el 1 maig 2016. [Consulta: 8 maig 2016].
* ↑ «Logan, his brother...and the belly dancer's baby.». Sunday Mirror, 18-05-1997. Arxivat de l'original el 22 desembre 2021. [Consulta: 19 juliol 2017].
* ↑ «Aaa! Anne bak babam televizyonda». Vatan, 17-05-2004. Arxivat de l'original el 4 octubre 2016. [Consulta: 19 juliol 2017].
* ↑ "Johnny Logan on Jedward, Louis, burgers and Bertie" Arxivat 14 May 2011$^{[Datemismatch]}$ a Wayback Machine.. Consultat 12 maig 2011.